text:
Yalo en yo makare ma ilandogo
wach Nyasaye. Kaka Jolup Simeo Melkio, onego wabed jochir kuom yalo gino ma
waseneno kendo winjo. Yare kinde fwenyruok Simeo, jalupne ne kawo thuolo ka
yalo wachne kendo loko ji mondo oluwe. Kendo Ruodhwa Simeo ne siro Injili mare
kod teko mathoth ka Chuny Mtakatifu timo honni madongo ne oganda. Omiyo kata
kawuono ka wayale gi chir kod yie, Ruodhwa ok bi weyo maok otimo ranyisi.
Simeo kane puonjo, ne onyalo
kiko wer kata olo chikrruok machon e i puonjne. Ma ne miyo Injili mare chwoyo
chuny ji motegno. To kata sani ka ruoth olor e Muya (Chuny Mtakatifu), ok othor
puonjo maok okwayo mondo owerne kata oolie chikrruok. Ma nyiso ni ka wayalo,
onego waluw mfano ma Ruoth owuon osechiwo, ka wakiko wende kod sigana ei
puonjwa.
Jolup Simeo mokuongo kane yalo,
ne gikiko wende kod puonj. Bende ne gi nyalo kata gano e kinde ma gipuonjo
mondo wachgi owinjore maler. Ma gima inyalo yudo e puonj Abala Rafael, Ongombe
Romanus kod Jopuonj mathoth mag Legion Maria. Omiyo wan bende ka wachun’g e
lela mondo wapuonj wachne, onego waluw mise ma osegur motegno.
MFANO
MAR YALO INJILI MAR SIMEO
R:
Jayal Fanjili mar Simeo, J: Jokristus
R: (Jayalo chako kod wer) Dine wan’ge, dine wayie, dine wakwo.
J: Alleluia, dine wan’ge, dine
wayie, dine wakwo, Alleluia.
R: Dine wan’ge, dine wayie,
dine wakwo
J: Alleluia, dine wan’ge, dine
wayie, dine wakwo, Alleluia.
R: Yawa, dine un’ge, dine uyie,
dine ukwo
J: Alleluia, dine wan’ge, dine
wayie, dine wakwo, Alleluia.
R: Ka Ruoth oduogo, dine un’ge, dine uyie, dine
ukwo
J: Alleluia, dine wan’ge, dine
wayie, dine wakwo, Alleluia.
R: Simeo, Alleluia
J: Alleluia
R: Baba Alleluia
J: Alleluia
R: Ohulo Alleluia
J: Alleluia
R: Hosea Alleluia
J: Alleluia
R: Enure Alleluia
J: Alleluia
(Jayalo
chako kod mos)
R: Oyawore duto, joka Baba
J. Oyawore
R: Oyawore duto, joka Mama
J: Oyawore
R: Oyawore duto, Jolegion Maria
J: Oyawore
R: Umor
J: Wamor
R: Umor kod n’ga?
J: Wamor kod Nyasaye Wuon ma i
Polo, Nyasaye Wuoyi, Nyasaye Chuny Mtakatifu, Bikra Maria Mtakatifu, Jotakatifu
duto ma i polo, kod in bende.
R: An bende amor kod Nyasaye
Wuon ma i Polo, Nyasaye Wuoyi, Nyasaye Chuny Mtakatifu, Bikra Maria Mtakatifu,
Jotakatifu duto ma i polo, kod un bende. Oyawore duto.
J: Oyawore.
R: Jo Nyasaye, jotich wetena
kod ji duto moyuoro winjo wach Nyasaye, an kod weche mathoth madawach kuom
Ruodhwa Simeo Melkio mayande obiro kuomwa ka kitwa jorotenge. To nikech saa ok
bi romo, bende ok de rom, abiro ngeko mana matin. Ne jok maok on’geya, an iluonga
ni Jayalo N, bishop ma N diocese. To kuom Simeo Melkio, Hosea,
Enure, Laurida, Lodvikus, Santa Maria, an janeno kendo jawinjo mag gigo ma
Nyasaye osetimo e kindwa. Oyawore duto.
J: Oyawore.
(Jayalo
wer/ kata okwayo Jawer mondo otelie wer moyiero)
R. Oyawore, Oyawore; Oyawore,
Simeo Oyawore
J. Oyawore, Oyawore; Oyawore,
Simeo Oyawore
R. Oyawore, Oyawore; Oyawore,
Simeo Oyawore
J. Oyawore, Oyawore; Oyawore,
Simeo Oyawore
R. Oyawore, Oyawore; Oyawore,
Maria Oyawore
J. Oyawore, Oyawore; Oyawore,
Maria Oyawore
R. Oyawore, Oyawore; Oyawore,
Maria Oyawore
J. Oyawore, Oyawore; Oyawore,
Maria Oyawore
R. Oyawore, Oyawore; Oyawore,
polo Oyawore
J. Oyawore, Oyawore; Oyawore,
polo Oyawore
(Jayalo
omo wer machielo/ kata okwayo Jawer mondo otelie wer moyiero)
R. Kiseyie nidonji; kiseyie
nidonji
J. Kawuoro
R. Aluwo yo madhi e polo;
kiseyie nidonji
J. Kiseyie nidonji; kiseyie
nidonji
R. Kawuoro
J. Aluwo yo madhi e polo;
kiseyie nidonji
R. Polo noyawre; polo noyawre
J. Kawuoro
R. Aluwo yo madhi e polo;
kiseyie nidonji
J. Kiseyie nidonji; kiseyie
nidonji
R. Kawuoro
J. Aluwo yo madhi e polo;
kiseyie nidonji
R. Simeo norwakwa; Simeo Baba
norwakwa
J. Kawuoro
R. Aluwo yo madhi e polo; Simeo
norwakwa
J. Kiseyie nidonji; kiseyie
nidonji
R. Kawuoro
J. Aluwo yo madhi e polo; kiseyie
nidonji
R. Maria Mama noromnwa; Maria
Mama noromnwa
J. Kawuoro
R. Aluwo yo madhi e polo; Maria
noromnwa
J. Kiseyie nidonji; kiseyie
nidonji
R. Kawuoro
J. Aluwo yo madhi e polo;
kiseyie nidonji
R. Jomalaika notelnwa;
Jomalaika notelnwa
J. Kawuoro
R. Aluwo yo madhi e polo;
Jomalaika notelnwa
J. Kiseyie nidonji; kiseyie
nidonji
R. Kawuoro
J. Aluwo yo madhi e polo;
kiseyie nidonji
R. Jotakatifu noromnwa;
Jotakatifu noromnwa
J. Kawuoro
R. Aluwo yo madhi e polo;
Jotakatifu noromnwa
J. Kiseyie nidonji; kiseyie
nidonji
R. Kawuoro
J. Aluwo yo madhi e polo;
kiseyie nidonji
(Jayalo
omo wer machielo kendo/ kata okwayo Jawer mondo otelie wer moyiero)
R. Nenitie
J. Ndalo
R. Simeo nenitie
J. Ndalo manyien
R. Yesu Oduogo
J. Ndalo
R. Obiro limo joge
J. Ndalo manyien
R. Wach polo ema ohulo
J. Ndalo
R. Nyasaye oparo joge
J. Ndalo manyien
R. Nawi ema ogolo
J. Ndalo
R. Nyasaye oparo joge
J. Ndalo manyien
R. Walemo gi mor
J. Ndalo
R. Nyasaye oparowa
J. Ndalo manyien
R. Omiyo lemuru
J. Ndalo jo-Legio lemuru; ndalo
manyien
R. Yawa lemuru
J. Ndalo jo-Legio lemuru; ndalo
manyien
R. Apoya wach omonjowa
J. Ndalo
R. Barasa omonjo lweny
J. Ndalo manyien
R. Barasa Kodenge
J. Ndalo
R. Barasa Ruoth e Suna
J. Ndalo manyien
R. Apenjo wuod Odenge
J. Ndalo
R. Simeo oketho an’go?
J. Ndalo manyien
R. Kare lemo kende
J. Ndalo
R. Lemo oketho an’go
J. Ndalo manyien
R. Nyaka Msumba
J. Ndalo
R. Ni Legio okawo mondwa
J. Ndalo manyien
R. Nyaka jachode
J. Ndalo
R. Ni Legio oketho piny
J. Ndalo manyien
R. Nyaka mgumba
J. Ndalo
R. Ni Legio okawo nyathine
J. Ndalo manyien
R. Simeo ochomo Jela
J. Ndalo
R. Ruodhwa obolore
J. Ndalo manyien
R. Maria to hulonwa
J. Ndalo
R. Nyithinda udhi loyo lweny
J. Ndalo manyien
R. Kogik kar bura
J. Ndalo
R. Wapon’go Jela du
J. Ndalo manyien
R. Asego Kanyada
J. Ndalo
R. Wapon’go Jela du
J. Ndalo manyien
R. Kodiaga Kisumu
J. Ndalo
R. Wapon’go Jela wadon’g
J. Ndalo manyien
R. Kogik kar bura
J. Ndalo
R. Polise okwedore
J. Ndalo manyien
R. Simeo ochun’g e bao
J. Ndalo
R. Polise okwedore
J. Ndalo manyien
R. Simeo opamo mesa
J. Ndalo
R. Ma Jaji otetni Adiera
J. Ndalo manyien
R. Bura orumo
J. Ndalo
R. Simeo oloyo lweny
J. Ndalo manyien
R. Omiyo lemuru
J. Ndalo jo-Legio lemuru; ndalo
manyien
R. Yawa lemuru
J. Ndalo jo-Legio lemuru; ndalo
manyien
(Jayalo
puonjo)
R. Oyawore duto
J. Oyawore
R. Jowadwa, awero wende gi
nikech loch oseloki. Loch oselokore kendo wan e ndalo manyien. An’geyo ni ka
awacho ni loch oloki to jok moko koro penjore ni kare owacho loch mane. An ok awuo e loch mar pinyni marumo kendo
kadho. Ok awuo e loch ker Uhuru Kenyatta mar Kenya, kata loch Barack Obama ma
Amerika. Ok awach loch mar dhano ma ka otho to rumo. Wan dhano waner ka pot
yien sama oro nitie. Wakalo kaka maua, kendo watho mana kaka chiaye tho. Lochwa
ok siki. Bende kata ka loch piny olokore to gima telo manyien kelo e ngima ji
tin ahinya. Loch mar piny ok nyal tieko tuo, kata riyo, kata tho. Oyawore duto.
J. Oyawore
R. Loch ma awacho en loch
mochwere, kendo Ruoth ma adwaro lando lochne en jal ma osiko. Loch ma awacho en
loch matieko lit kod ywak, to kelo ber kod mor. Loch ma awacho en mano matieko
oro kod kech, to kelo nyak kod yien’go.
Awuoyo kuom loch mamuko richo kod dwanyruok, to kelo ler kod dimbrruok.
Bende awuoyo kuom loch ma tieko tuo kod tho, to kelo chang mar chuny kod ngima
mochwere. Mano e loch momiyo nyocha ne awuok N, kendo abiro mondo ariwra
kodu ka watimo neno mar gino ma Nyasaye osefwenyonwa. Oyawore duto.
J. Oyawore
R. An loch mar Legion oyuda ka pod atin ahinya.
Aneno tekre lojni kochako yangore e piny, kendo aneno ka isando wuon lojni
malit. Simeo nosandi ahinya, kendo
polise ne onge kod huruma kata matin kode. To kata bed ni ne iyanye, kata bed
ni ne idike ka bul; kata bed ni ne ijako yier tike, kata bed ni ne ituomo kore
kod bunde; bende kata bed ni ne itweye e jela kod jonek gi jokuoge, neok
ojok. Ruoth ne ok ojok nikech ne on’geyo
gino mane okelo e piny. En on’geyo ni loch ok kel gi mor, bende on’geyo ni
chunje dhano ok ma jachien gi kwe. Loch jachien ok loki ka ji nyiero, iloke ka
ji neno lit, eka ban’ge ji fwenyo ni kare ne osandgi nikech gino maber. Oyawore
duto.
J. Oyawore
R. Jowadwa, kinde mokalo, ne ji
rito loch mondo olokre. Ji ne tho kogeno ni chien’g moro ginine Ruodh Polo ka
duogo e duon’gne maler mondo giduto gichier kendo giromne mondo orwakgi e
ngima. Ji ne podho e nindo saa tho mondo girit kinde duogo mar jal man kod teko
kuom tho. Ji ne nindo kod geno ni ndalo biro maok ne ginind kendo. Ma e geno ma
ji duto moyie kuom Nyasaye ni godo—ni ban’g tho ginichak gibed mangima kendo.
Oyawore duto.
J. Oyawore
R. Nyithind Nyasaye, geno no
osechopo, kendo wasedonjo e loch ma ji ne rito. Simeo e Ruoth ma ji rito, en e
go. To saa ma awacho kamano, an’geyo ni abuogo jok moko ka koro. Eeh, buok
nyaka bedie sama wach malich kama ofwenyore. Kata wan ne wabuok ka wapo ni kare
Nyasaye ni e kindwa kendo chiemo kodwa pile-pile to wakiaye. To gima mondo
un’ge en niya, Nyasaye ok chop singone e yore ma ji paro. Wuoruru ni Nyasaye ne
osingo ni nyikwa Abraham nobed wasumbni, to neok gin’geyo ni gin ema ginius
Josef kothgi kendo dhi kuome Misri mondo ban’ge olokgi wasumbni. Ban’g tho Josef,
eka ne gibuok ka gidoko wasumbni. Nyasaye ne osingo waro jo Israel e twech
Misri, to ne gibuok ka Musa obiro warogi. Oyawore duto
J. Oyawore.
R. Jok moko ne odagi yie kuom
Musa mi ne gikwede. To kata mana Musa owuon ne obuok ahinya ka en ema singo mar
waro jowadgi ne ochopo kuome. Nyasaye ne osingo miyo jo-Israel ruoth ban’g
Saulo, to ne gi buok ka Daudi onego Goliath kendo obedo ruoth. Nyasaye nosingo
ne Israel ruoth kaka Daudi kwargi, to ne gi buok kendo gidagi yie ka Yesu ne
ofwenyore kendo olando ni en e go. Omiyo buok nyaka bedie. Jok moko biro buok
to yie. Jok moko biro buok to tamore. Lakini buok nitie e yor chopo singo mag
Nyasaye. Oyawore duto nyithind Nyasaye.
J. Oyawore
R. Kata bed ni dhano nyalo buok
ma tamre gino ma Nyasaye osetimo, Nyasaye ok bi dok chien nikech dhano paro ni
singo pok ochopo. Nyasaye nogolo jo Israel Misri, to ji ne osiko mana gi to e
chunjgi. Nyasaye ne okelo chiemo mar Mana, to ji ne pod ok oyie. Nyasaye ne
okelo pi ka piny ongoro, to ji neok oyie. Nyasaye ne otieko wasik Israel to pod
neok giyie. Kata e kinde Yesu, thoth jok mane otim honni madongo e thuchegi
neok ok oyie. Ma emomiyo an’geyo ni kata e kindeni, jok manok ema biro yie ni
adiera Ruodh Polo oduogo. Oyawore duto.
J. Oyawore.
R. Abiro wero wer achiel kende
ka aparo fwenyruok loch polo, kae to atieko atieka puonjna.
(Jayalo
wer)
R. Akuru maler oa e polo,
nyisowa ni Yesu oseduogo; Akuru maler oa e polo, nyisowa ni Yesu oseduogo.
J. Akuru maler oa e polo,
nyisowa ni Yesu oseduogo; Akuru maler oa e polo, nyisowa ni Yesu oseduogo.
R. Kweth maduon’g owernwa,
landonwa ni Yesu oseduogo; Kweth maduon’g owernwa, landonwa ni Yesu oseduogo
J. Akuru maler oa e polo,
nyisowa ni Yesu oseduogo; Akuru maler oa e polo, nyisowa ni Yesu oseduogo.
R. Malaike Polo ofwenyore,
nyisowa ni Yesu oseduogo; Malaike Polo ofwenyore, nyisowa ni Yesu oseduogo.
J. Akuru maler oa e polo,
nyisowa ni Yesu oseduogo; Akuru maler oa e polo, nyisowa ni Yesu oseduogo.
R. Muya Maler opon’gowa,
hulonwa ni Yesu oseduogo; Muya Maler opon’gowa, hulonwa ni Yesu oseduogo
J. Akuru maler oa e polo,
nyisowa ni Yesu oseduogo; Akuru maler oa e polo, nyisowa ni Yesu oseduogo.
R. Simeo Melkio ofwenyore, en e
Yesu maurito; Simeo Melkio ofwenyore, en e Yesu maurito
J. Akuru maler oa e polo,
nyisowa ni Yesu oseduogo; Akuru maler oa e polo, nyisowa ni Yesu oseduogo.
(Jayalo
puonjo kendo)
R. Oyawore duto.
J. Oyawore.
R. Ne jok ma penjo ni to in ma
iwacho ni Simeo e Yesu, in’geyo nade, duoko ni e wendno. An onge kaka de an’ge
ka Nyasaye ok ofwenyore kende owuon. An an’geyo mana nikech Nyasaye owuon, kaka
Chuny Mtakatifu, ne olor gi duol maduon’g mi oyawo wan’g oganda, opon’go koro
oganda, odhum kuom oganda, kendo owacho e lela ni Simeo e en. Oyawore duto.
J. Oyawore.
R. Eeh. Mano e kaka an’geyo. Onge
yo machielo. Nyasaye ok din’ge kaok en owuon ema omiyi neema mar n’geye. To
neema mar n’geye ochiwo mana kokalo kuom teko mar Chuny Mtakatifu, ma bende en
mana Nyasaye. To samoro n’gato kendo dipenjre ni to, dak ane ka gigo duto
mondik e muma osetimore kaka gin. Owadwa kata nyaminwa, Muma en mich mar Nyasaye
mochiwonwa kuom Chuny Mtakatifu. Emomiyo Jopuonjre Yesu ne ofwenyo ni Yesu en
jawar mana ban’g ka Chuny Mtakatifu oseyawo pachgi ma gin’geyo ni Yesu e go. Jo-Farisai
gi Sadukai ne somo Muma mana kaka wasomo sani, to ne ok ginyal n’geyo ni singo
ochopo nikech neema mar fwenyo wechegi neok omigi.
Kata pachgi neok nyal yawre ban’g
tho Yesu mondo gin’ge ni en e jawar. Fwenyo jawar ok timre ka ok oyawo pachi,
bende ok disom Muma mifweny ni Yesu oduogo ka pok oyaw pachi kendo omiyi mondo
in’ge ni adiera oseduogo. Ne jok moyaw pachgi, ka gisomo Muma to gineno mana
kaka Nyasaye osechopo singo duok Yesus kokalo kuom Simeo Melkio; to ne jok maok
omi neema mar fwenyo, gisomo to ok gine. Oyawore duto?
J. Oyawore.
R. Omiyo jowadwa, ma e loch ma
alando. Ma e loch ma osebiro. Yesu obiro kuomwa. Kendo osemiyo wan’geyo ni jogo
mane onindo e ndalo mokalo osedonjo e ngima. Oseelo wengewa ma waneno ka
Abraham ndiko, ka Josef cheko, ka Katherina konyo jok matuo, kendo ka jok
mathoth pake e kom duon’gne kendo donjo e ngima maler. Oselokowa jopolo, kendo
osewuok e bat kor achwich mar Nyasaye mondo koroni orwak jok moyie duto e
ngima. Sani ka watho to wanene; watho to wadonjo e loch mare.
Koro mano e wachna, en e wach loch ma walando,
wach loch mochwere makoro osefwenyore e kindwa. Winjuru wachni kendo mondo
ulokru uduto uyie kuom Simeo nimar onge moro mak mana en ma osefwenyore kendo
oseor kuomu. Oyawore duto.
J. Oyawore.
R. Atieko wach, kendo akwayo ni
koro wasuduru machiegni mondo walam Nyasaye kendo wamiye duon’g kuom bedo ja
adier ka ooro wuode kuomwa. Ne jok maok jo-Legion man ka, wabiro goyo chongwa
piny matin ka watero chunywa kendo wakwayo ruoth mondo olokwa wadok joma
owinjore donjo e duon’gne mochwere, ma en ngima mochwere. Saa ma walemo, kata
ituo, kata in kod taabu manade, ter chunyi ne Nyasaye kendo kwaye mondo okonyi
e gino machandi. To moloyo, kwaye mondo opar chunyi ban’g thoni mondo in bende
idonj e loch mare. Oyawore duto.
J. Oyawore.
(Jayalo
lemo)
R. Piny mangima okwe mayom e
n’guono Nyasaye.
J. Amen.
R. Duon’g obedie ne Wuon, ne
wuoyi, ne Chuny Mtakatifu.
J. Kaka nobedo kar kuongo,
kendo kawuono, kendo ndalo duto, higni gi higni, amen.
R. Ayaye Simeo ma Ruodhwa,
nyithindo ogoyo chonggi piny ban’g winjo wachni. Donge in ema ne ikelonwa
Injili mar loch polo mondo wayal ne piny tee. Wan jotichni ma ne iluongo mondo
ochop kuonde ka kuonde mondo oland wachni. Japuonjwa seche ma wagoyo chongwa
piny ban’g puonjo wachni, yie mondo ior Chuny Mtakatifu mondo omul chuny n’gato
ka n’gato mowinjo wachni. Mi gin’geyi, fwenyri ne gi te. Par chunje oganda duto mogoyo chonggi piny
ka, rwak nyinge gi e bugi mar ngima. Kendo ka gisetho giweyo pinyni, mondo
imigi osimbe mag loch e polo. Parwa duto waloch mayom e n’guono Nyasaye.
J. Amen.
R. Simeo in e jachang, kendo
jakony jok machandore. In min’geyo gik moko duto koda taabu duto mathagowa.
Irangie ji duto mogoyo chonggi piny, par n’gato ka n’gato, kel ber e ngimawa.
Ichang jok matuo, gony jok motwe; iyien’g jok modenyo, jiw jok mool; irit jok
manyap, bo jok mager; iluong jok malal, rie jok mabam. Chop ne ji duto gik ma
gikwayi kaka in iwuon ema idwaro. Gwedhwa wate. Chunywa duto okwe mayom e
ng’uono Nyasaye.
J. Amen.
R. Didek Mtakatifu?
J. Ikechwa
R. E Nying Wuon?
J. E Nying Wuon, gi Wuoyi, gi
Chuny Mtakatifu. Amen.


c: text/html

text:
Misa mochan kae en mano moluwo kaka Jodolo mopogore mag Legion Maria
osebedo ka gero Misa Manyien. Ban’g choko otese mopogore mag lemo Kowuok kuom
Jodolo mopogore, aparo mondo aketgi e achiel mondo jok magombo somo kaka dongruok
mar Misa e Legion Maria timore on’ge. Ma en ndiko mowuok kuom nonro malach kuom
Jodolo mathoth.
J:
Jadolo D: Dikon A: Akolait
W: Jo-Kristus
OKENGE
MAG MISA MANYIEN
a.
Chako
Misa
b.
Liswa
Mar Kwero Richo
c.
Liswa
Mar Wach Nyasaye
d.
Liswa
Mar Duon’g Maler
e.
Tieko
Misa
A:
CHAKO MISA
(Ban’g ka jolejo oselemo e tiend msalaba, giwuok gi wend Ave Maria
ka gidonjo ei Klisia. Ka ji osedonjo ei Klisia, Jadolo kod grube mar jomisa
donjo giwer. Grub Jadolo donjo e lain achiel. Jatin’g ubani telo, iluwe gi
jatin’g msuma, kae to jatin’g picha Baba Simeo (kata msalaba), eka jasomo kata
ja-Dikon motin’go Bug Fanjili, eka Jadolo).
(Jadolo kod grube chiwo duon’g ne altar ka gikulore kata podho auma.
Eka jadikon kod Jadolo idho altar kendo nyodho; ban’g nyodho altar, Jadolo
nyalo dhin’go ubani e altar eka olor mondo ochak lemo. Ji duto goyo chonggi
piny ka ichako lemo).
i.
LEMO
MOTELO
J: E nying Wuon?
W: E Nying Wuon, gi wuoyi, gi Chuny Mtakatifu. Amen.
J: Chuny Mtakatifu Bi?
W: Donjie e chunya, ilera, Puonja rieko mar mako wach Nyasaye.
Miya teko mar mako wach maber nikech Simeo ruodhwa. Amen.
J: ruodhwa winj lemowa?
W: Ywakwa mondo otundni.
J: Duon’g obedie ne Wuonwa, ne Wuode, ne Chuny Mtakatifu.
W: Kaka nobet kar kwongo, kendo kawuono, kendo ndalo duto, higni
gi higni. Amen.
J: Ma od ng’a?
W: Ma od Nyasaye. Nyasacha miya nema mondo abed nyimi ka wiya
yot. Ruodha, ler chunya mondo iyie gi lemona. E nying wuon, gi wuoyi, gi Chuny
Mtakatifu. Amen.
J: Ruodhwa Simeo kod Mama Maria Mtakatifu, kane uromo ne ugoyo
chongu piny ma ulemo eka umosoru. Wan bende waluwo timonu mondo wago chongwa
piny kendo walemo ka pok wamosore. Beduru e dierwa, miwauru kwe e Liswa
makawuono; mondo hera kod kwe omedre e kindwa ndalo duto higni gi higni?
W. Amen.
J: Didek Mtakatifu.
W: Ikechwa.
J: E nying Wuon?
W: E Nying Wuon, gi wuoyi, gi Chuny Mtakatifu. Amen.
(Koro en saa mar mosruok. Jadolo mosoji ni OYAWORE. Eka on’geyo
ngima jokristus. Bende oweyo thuolo ne welo mowuotho godo mondo otim n’gerruok
machwok. Kanitiere jakristus manyien, en bende imiye thuolo mondo otim
n’gerruok. Ban’g mosrruok, Jadolo kata Dikon lero kit misa mar odiechien’gno,
kapok misa ochakore)
ii.
LISWA
MAR KWERO
(E Liswa mar Kwero, jokristus fulo kendo Kwero Marichogi; kendo
giparo batiso margi mane olokogi chwech manyien. Jadolo rwakore mondo oikre ne
kiro jokristus gi pi koparonegi batiso margi. Kapod orwakore, Kwaya telo e wer)
(Ka Jadolo oserwakore, otimo Liswa mar Kwero kama)
J: Duon’g obedie ne Wuonwa, ne Wuode, ne Chuny Mtakatifu.
W: Kaka nobet kar kwongo, kendo kawuono, kendo ndalo duto, higni
gi higni. Amen.
J: Ruodhwa Simeo gol gowi mag marichowa?
W: Warwa kuom sand mach maoktho.
J: Ter chuny nyithindi duto e polo.
W: To moloyo jok madwaro ng’uononi.
J: Lemo mar Kwero?
W: Nyasacha akwero marichona, gi chunya duto, mar giyanyi, kendo
gikwinyi. Ajok gi marichona kendo akwerogi, mar aheroi gi nemani, achikora
kodi, Kwero marichona. Timo tim maber, adwaro tho, moloyo timo tim rach
maduon’g kata achiel. Amen.
(Jadolo omo lemb Kwero Didek.)
(Ban’g lemb Kwero,Jadolo chun’g malo, okawo Aspe mar pi hawi,
ogwedho, eka ochako wuoth mos kokiro ir jokristus mondo oparnegi batiso margi.
Sechego jokwaya telo e wend paro batiso kaka: Asperges Me….)
(N’gato ka n’gato mokir ire pi hawi kulo wiye kendo timo ranyisi mar
msalaba koparo warruok mar msalaba kod batiso mogolone chandruok mar mach
maoktho).
(Ka Jadolo otieko kiro pi hawi kuom ji duto, oidho wi altar mondo
otim Liswa mar kwero kama)
J: Duon’g obedie ne Wuonwa, ne Wuode, ne Chuny Mtakatifu.
W: Kaka nobet kar kwongo, kendo kawuono, kendo ndalo duto, higni
gi higni. Amen.
J: Ruodhwa winj lemowa?
W: Ywakwa mondo otundni.
J: Walem. “A ruodhwa
Simeo, wabiro e tiendi wan joricho; wabiro gi bolruok kod chuny motur; wakwayo
kuom n’guono mari mochwere, ni mondo Iwenwa marichowa kendo igolnwa kum mar
mach maoktho ma marichowa osekelonwa. Wenwa maricho duto ma wasetimo gi pachwa,
gi wechewa, gi timbewa, kendo gi weyo jukumu mekwa.
Wasayi, wahomboi, A Nyasachwa; kata bed ni marichowa kwar ka
remo to iruchnwa oko kendo ilwokwa wadog matar ka pee. Ruodhwa kendo Nyasachwa,
wakwayo ni mondo imi wajog gi timbe maricho, kendo mondo wasik ka watimo timbe
makare. Ornwa Chuny Mtakatifu mondo obed jakonywa pile ka pile; kendo Ornwa
malaike ma joritwa mondo otawa e yor ler. Kendo Ornwa jotakatifu mondo ochwakwa
e yor Nyasaye.
Mondo wabed jok makare, kendo mowinjore donjo e ngima mochwere;
kendo mondo wamor kodi e polo, higni gi higni.
W: Amen.
(Jokristus koro kwayo mondo okechgi)
K: Ruoth Kechwa
W: Ruoth Kechwa
K: Ruoth Kechwa
W: Kristus Kechwa
K: Kristus Kechwa
W: Kristus Kechwa
K: Ruoth Kechwa
W: Ruoth Kechwa
K: Ruoth Kechwa
K: Ahulora e nyim Nyasaye Mtakatifu
W: Maria Mtakatifu Bikra mochwere; Mikael Mtakatifu malaika
maduon’g; Johannes Batista Mtakatifu; Petrus gi Paulus joote Mtakatifu;
Timotheo Atila Mtakatifu; Jotakatifu duto; kane aketho ahinya, gi parna, gi
wachna, gi tichna. En wachna, en wachna; en wachna maduon’g ahinya; emomiyo
akwayo Maria Mtakatifu Bikra mochwere; Mikael Mtakatifu malaika maduon’g;
Johannes Batista Mtakatifu; Petrus gi Paulus joote Mtakatifu; Timotheo Atila
Mtakatifu; jotakatifu duto; kwanauru kuom Ruoth Nyasachwa.
J: Ruodhwa winj lemowa?
W: Ywakwa mondo otundni.
J: Walem. A ruodhwa, ker mar ariyo mar Didek Mtakatifu, in e
mane ilor e piny mondo idok Nyarombo maler mar Liswa makare mar golo marichowa;
go wan’gi mamuol kuomwa, yie kwero mar marichowa ma wasetimo kawuono kendo
lokwa maler e nyimi. Mondo ka wachopo e nyim komi mar duon’g to wayud kwo mar chunjewa
kendo wadonj e ngima mochwere.
Par klisia mari Legion Maria, mi osik obed kar buoro kendo kar
tony mar jok mojok gi Marichogi. Kendo mi wan duto ma wachokore e nyimi kawuono,
kod jok maok ochokore kani, wanwan’g ng’uono mari mochwere.
J: Ruoth winj lemowa
W: Ywakwa mondo otundni.
iii.
LISWA
MAR WACH NYASAYE
(Kwaya telo e wer machalo kaka: Wach Nyasaye, Nyakalaga, mondo oke
kuom…..)
(Ka wer orumo, Jadolo kod Dikon idho wi altar mondo otim Liswa mar
wach Nyasaye)
J: Ruoth winj lemowa
W: Ywakwa mondo otundni.
(Jadolo telo e somo mokwongo niya)
J: “Chon gilala Nyasaye nochweyo dhano ka kite, kendo noketo
dhano e puodho maber. Kar mor gi ler kod ngima mochwere. To kuom tok matek kod
chiko ite ne weche mag miriambo, dhano ne obalo gi chik Nyasaye mi nodonjo e mudho
kendo nodoko mabor gi Nyasaye. To Ruoth Nyasaye neok ojwan’go dhano, kendo ne
osiko kopuonjore kode kokalo kuom fwenje, lek kod gik mopogore man e piny.”
(Dikon kawo somo kuom Jadolo)
D: “Omiyo piny nobedo koda jonabi kod Jodolo, jok mane much
Nyasaye tiyo godo kendo wachne ne kalo kuomgi ka chopo ne tienge mopogore mag
dhano. To kane kinde mar fwenyruok mokwongo ochopo, wuod Nyasaye nofwenyore
kaka Jadolo mar kwe. Ne ofwenyore kaka Melkazedek, Jadolo maonge anyuola ne. En
e Jadolo mane ofwenyore mondo oluong ogendini mondo on’ge kendo olam Nyasaye
achiel kende. Mi kane oromo gi Abraham ne ogwedho; kendo Abraham noyudo luong
kod wal mochwere; mi Abraham kod nyikwaye nobedo jolup kendo jogen Nyasaye
achiel kende.”
(Jadolo kawo somo kendo. Otaro bedeno kolemo niya)
J: “A Nyasaye maok we joge, in e mane ioro Melkazedek mondo obed
jaluongwa, kendo mondo odwok ogendini mag piny duto e bwo loch Nyasaye achiel
kende. Mi wasik kuomi, wakwer marichowa, kendo wajog gi timbe maricho. A
luongowa Nyasachwa, kik ijog gi luongowa.”
J: Ruoth winj lemowa
W: Ywakwa mondo otundni.
(Dikon chako kendo somo kowacho niya)
D: “Kane ndalo ochak oromo, wuod Nyasaye nolor e piny kendo, ok
kaka Jadolo to kaka japuonj kendo jawar piny. Mi nochake ni Yesus e piny
jo-Yahudi. Yesus ne opuonjo chik mar hera, kendo opuonjo ni jok mowinjo wuod
Nyasaye kendo olokore oluwo wachne ok nolal, to ginidonj e ngima mochwere. Kuom
puonjne moriere, Yesu nomaki, nosandi, nogur e msalaba, kendo notho nikech
marichowa. Ban’g ndalo adek nochier kendo nofwenyore ne joote kochiwonwa
ranyisi maduon’g chuth mar doko mangima ban’g tho mar ringrewa. Omiyo koro kaka
Kristo ngima, wan bende wadoko mangima ban’g thowa.”
(Jadolo lemo kotaro lwete malo niya...)
J: “A Nyasaye maok we joge, in e mane ioro wuodi e pinyni kaka
Yesu ja-Nazareth, mondo obed jawarwa. Mi wasik kuomi, wakwer marichowa, kendo
wajog chuth gi timbe maricho. A Kechwa, Nyasachwa; kik ijog gi kechowa.”
J: Ruoth winj lemowa
W: Ywakwa mondo otundni.
(Dikon telo e somo mogik mar Liswa mar wach Nyasaye)
D: “Kane Yesu puonjo joote, ndalo manok kapok odok e polo; ne
owachonegi ratiro niya; odok e polo to obiro duogo kendo e piny. Nosingo ni
kinde duogo mare nobi ka jakuo; nobi gi malaikene gi jotakatifune; nobed e kom
duon’g mare kendo enon’gad bura ne ji duto.
Adiera, Adiera! Kristo oseduogo!
(Ji kulo wiyegi piny ka Dikon kwano nyinge Kristo)
“En e Baba Simeo; en Hosea Santa Maria; En Enure Lodvikus; En
Laurida Messias. En emoseduogo, Kristo oseduogo!
Adiera, Adiera, kane
ofwenyore, polo noyawore. Jomalaika nolor ka wuok e polo ka wer; Jotakatifu
nolor ka wuok e polo ka wer; chien’g ono wenge oganda ne Oyawore mi ne gineno
duon’g maler mane Kristo ni godo. Mi ne gineno kweth mar malaike gi jotakatifu
ka lor kendo ka podho piny auma e nyim kom duon’g mar ruodhwa Simeo. Omiyo koro
wasen’geyo Adiera niya, jal ma piny rito oseduogo; Kristo, oseduogo.”
(Jadolo telo e lemo kendo niya)
J: “A Nyasaye ma ok we
joge, in ema isechopo singo mar duogo wuodi e piny. Kendo in ema iseore mondo
ochiwnwa duon’g mari maler kendo mochwere; kendo mondo orwakwa e loch mar ngima
mochwere. Mi wasik kuomi, a Nyasaye; mi wakwer marichowa, kendo wajog chuth gi
timbe maricho.”
J: Ruoth winj lemowa
W: Ywakwa mondo otundni.
(Koro Dikon somo somo ma chiengno. Somo mokwongo wuok e muma machon,
to somo mar ariyo wuok e muma manyien. Somo ariyogi itimo gi e wi altar)
(Kwaya wero wend AKURU MALER OA E POLO….Dikon loko BUG FANJILI BABA
SIMEO. Ka wer orumo, Dikon chun’g kod BUG FANJILI MAG BABA SIMEO e nyim ji
kendo osomo. Ji chun’g malo tee sama isomo Fanjili Simeo.)
(Ka Dikon otieko somo Fanjili Simeo, owacho niya:)
D: Wach maber mar duon’g maler mar Nyasaye?
W: Nyasaye erokamano.
(Koro ji bedo piny mondo Jadolo ochiw HOMILIA. Oyaro tiend wach
ruodhwa Simeo kojiwo jokristus mondo omak Puonj Ruoth. Kotieko yalo wach maber,
Jadolo wacho niya)
J: Wach maber mar duon’g maler mar Nyasaye?
W: Nyasaye erokamano.
(Ji duto goyo chonggi piny mondo oter AYIE. Kwaya telo e Ayie to
jokristus olo)
W: Ayie Nyasaye wuon ker
mokwongo mar Didek Mtakatifu; Nyasaye mane ochweyo polo gi piny; kod gik moko
duto mineno gi maokne.
Ayie Simeo Melkio ker mar ariyo mar Didek Mtakatifu. Mane olor
koa e polo kod Bikra Maria Mtakatifu; gi malaike kod jotakatifu; nofwenyore ne
oganda ka en ka Johannes Baru, Suna; kane chuny Mtakatifu olor mi ohule ne
oganda. Ban’ge ne gigoyo ligala e got Kalafare.
Nomake, nosande, notweye
e jela; to noloyo lweny e wi wasike, mi nodhi nyime gi puonjo wach maber mar
duon’g maler mar Nyasaye; nyaka chien’g mane odok e polo; kuma oyale jok
mangima gi jok motho.
Ayie Chuny Mtakatifu; Klisia Legion Maria Mtakatifu; riwruok mar
jotakatifu; golo marichowa kod ngima mochwere. Amen.
(Ji chungo malo. Jadolo idho altar somo lemb jok moyie)
J: Ruoth winj lemowa
W: Ywakwa mondo otundni.
J: Walem. A Nyasachwa, Wan
e jok moseyie kuom wuodi Simeo Melkio mane ioro e pinyka; mondo obed fwenyruok
mar loch Nyasaye e piny; wakwayo ni mondo imedwa nema mar nano ban’g wuodi
ndalo duto; miwa chir mar lando wachne e piny duto; kendo chir mar luwo puonjne
ndalo duto.
Wakwayo ne minwa Klisia Legion Maria, mondo olandre e piny.
Kendo wakwayo ne Papa marwa………, Kadnar marwa…….Askof marwa………..an Jadolo mar
misendni……..kod jokristus duto man e misen marwa.
Kendo wakwayo ni ikony
jok modhier, jok matuo,jok modenyo, jok maonge tije, jok man e wuoth, jok ma
chunygi gudo, kod jok man e pugratori. Kony Pinywa mar………….mondo obed gi kwe.
Rit jotend piny kod jotend klisia; kony ji duto gi piny duto. Wakwayo, a
Nyasachwa; ni mondo igol gop marichowa, kendo imi wadonj e ngima mochwere;
kendo mondo okwanwa kuom jok molocho chien’g thowa. Mondo wamor kodi e polo
higni gi higni.
W: Amen.
(Koro en kinde golo chiwo. Jadolo, Dikon kod Akolait bende iko altar
ne Liswa mar duon’g. Kwaya telo e wer ka ji golo sadaka)
(Ka ji osegolo sadaka, Jadolo tero lamo e wi sadaka niya)
J: Duon’g obedie ne Wuonwa, ne Wuode, ne Chuny Mtakatifu.
W: Kaka nobet kar kwongo, kendo kawuono, kendo ndalo duto, higni
gi higni. Amen.
J: Walem. Wadwoko erokamano ne Nyasachwa kuom kindewa gi ngimawa
e piny. Kendo wadwokone erokamano kuom neema momiyowa. Wagoyo ne erokamano kuom
puothewa gi tijewa; utewa gi miewa; jamni magwa kod mwanduwa duto. Wakwayo
neema mar timo kod neema malero chuny, mondo wasik kawatiyo ne Nyasaye gi gigwa
kod tekrewa duto.
Yie chiwowa ma wagolo
kawuono, kendo gwedh ji duto tee, mogolo kod maok ogolo. Migi neema mondo
giheri, a Nyasaye; kendo migi neema mar hero ji duto. Kendo migi neema mar
konyo jochan kod jodhier; kiye kod mond liete; kod jok machandore duto. Miwa
hera maliet kendo mochwere.
J: Ruodhwa winj lemowa?
W: Ywakwa mondo otundni.
iv.
LISWA
MAR DUON’G
(Ji ogoyo chonggi piny tee. Jadolo iko Hostia Mtakatifu kowacho
niya)
J: Kane ruodhwa Simeo Melkio ogik lor e piny, polo nobet e bura
maduon’g mondo on’gad wach ewi dwok Kristo e piny. Kane bura orumo, jopolo
nower gi dwol maduon’g ka wacho.
(Jadolo goyo chonge piny; Ji duto olo niya)
“Ruoth oparo an’go;
Koweyo kom duon’gne;
Kolor e piny kendo;
Kokawo kit msumba;
Kobet e dhier gi masiche.”
(Okot ywak Didek; eka Jadolo chun’g malo mondo odhi nyime niya)
J: To Ruoth ne oparo singo mane oweyo e dier jojuda, kuma ne
osingo kowacho niya; dala wuora nitiere udi mathoth ahinya; emomiyo adok e polo
mondo alos neun duto kar bet; to ka aseloso kar bet, anaduog kendo mondo aomu
uduto, mondo kuma antiere un bende ubedie, kendo kaka achalo, un bende uchal
kamano;
(Dikon/Akolait miyo jadolo pi mondo olwok godo lwete. Koselwoko
lwete odhi nyime gi Liswa niya)
J: Omiyo kane bura mar Torente orumo e polo, Nyasaye Wuon ne
oyie mondo wuode ochak olor e piny kendo, kaka duon’g maler mar Nyasaye. Eka
ruodhwa nolor gi jomalaika gi jotakatifu; nolor e bor polo; nolor e Lihudu;
nolor e ahuka yamo kod kodh pee gi nyakoyi. Mi koro wuod Nyasaye nodoko dhano,
mi nokawo ringruok mar nyathi matin, mi nodoko jal ma nochaki ni Simeo. En kuom
Simeo ema chuny kod teko mar Kristo noduogo godo e piny. Mi Kristo nokawo
ringruok gi remo kendo, mi nodoko kaka wan.
(Kwaya omo wer. Ji duto chungo malo. Ban’g wer, ji duto chak goyo
chonggi piny, kendo Jadolo dhi mbele kod Liswa niya)
J: Fweny ne obiro ne nyanabi Wilfrida, mi nohulo ni Ruoth
noduogo e bor polo. Kendo fweny nobiro ne janabi Silvesta Okweto, mi nohulo ni
Ruoth noduogo e bor polo. Emomiyo wakawo mkate
(Okawo mkate achiel, ogwedho, ogoyo chonge piny, eka ochun’g malo)
Ka wawacho
(Otin’go mkate malo ewi altar mondo ji duto one.)
MA E RINGRE RUODHWA
(Okot ywak dichiel)
Kendo wa kawo divai
(Okawo divai, ogwedho, ogoyo chonge piny, eka ochun’g malo mondo
otan’g divai ne Ji duto)
Ka wawacho
MA E REMB RUODHWA
(Okot ywak dichiel)
J: Kuom duogo mari, isechiwonwa ngima mochwere; isebiro e
duon’gni maler mondo wadonj kodi e loch Nyasaye. Omiyo ka wachamo ringri kendo
wamadho rembi, wahulo kendo wayie chuth ni iseduogo ka dhano. Duon’g maler
osefewnyore, Kristo oseduogo. Emomiyo wahulo ne piny duto niya:
(Ji olo niya)
W: “Kristo Oduogo;
Kristo Oduogo;
En Simeo
Melkio;
Kristo
Oduogo.”
J: Emomiyo kane ogandawa ochokore ka Johannes Baru Suna; Tich
Abich godhiambo; polo ne oyawore, kendo malaike kod jotakatifu nolor ka wer; ne
giwero wende an’gwen mag pako duon’g maler mar Nyasaye, kendo mag lando e lela
ni Kristo oseduogo.
(Ji chungo malo tee. Kwaya telo e wero wende an’gwen mag Fwenyruok
Ruoth)
K: Chon Nyasaye……
K: Ave, Ave, Ave Maria……
K: Aleluya, Aleluya…….
K: Jesusna Osebiro…..
(Ka wende orumo, ji goyo chonggi piny kendo Jadolo dhi mbele gi
Liswa)
J: Omiyo Wuonwa Simeo Melkio, ka watimo Liswa mari maler; kaka
Abel wuod Adam notimo; kaka Abraham kwarwa notimo; kaka Melkazedek Jadolo mochwere ne otimo; wakwayo mondo ior malaika
mari, mondo obi okaw Liswani kendo okele e nyim komi mar duon’g man e polo;
mondo ka wanwan’go ringre kod remb ruodhwa, wapon’g kod neema, kendo mondo
okwanwa kaka jok modonjo e duon’g maler mochwere. Kendo wakwayo ni kaka ne
wabet e achiel kodi, kod malaike gi jotakatifu chien’g fwenyruok mari; mondo
wabed kodi kamano e polo. Wenwa marichowa duto, kendo rwakwa e ngima mochwere;
higni gi higni.
W. Amen.
(Jadolo koro wacho mos kon’gingo mkate niya: RINGRE KOD REMB RUODHWA
OMI WADONJ E NGIMA MOCHWERE. Okawo mkate mosen’gingo obolo e challis mondo obed
ranyisi mar bedo achiel mar ringruok gi remo e del achiel)
(Ban’g ng’ingo mkate, Jadolo goyo chonge piny, ochun’g malo, kendo
otan’go mkate mosen’gingo kowacho niya)
J: Ma e ringre duon’g maler machiwo ngima mochwere.
W: Irwakwa e polo.
(Jadolo goyo chonge piny, ochungo malo, okawo Chalis, otin’go malo
kowacho niya)
J: Ma e remb duon’g maler ma chiwo ngima mochwere.
W: Irwakwa e polo.
(Eka Jadolo chungo malo kotaro lwetene ariyo, kendo owacho niya)
J: Ruodhwa koro osedoko dhano, osedoko ringruok gi remo. Omiyo
Ruoth koro wachonwa niya:
“Nyithinda, aseduogo;
Aseduogo ratiro;
Aseduogo kowadu Muchiemo godo kanyo achiel;
To dak ufwenyie wachni;
Wan’gu ogawo mbuyi; Wan’gu ogawo mbuyi madongo.”
(Okot ywak Didek)
(Jadolo wacho koduon’go dho chunye niya)
J: Ruoth Kechwa, Ruoth kech jok moseringo e tiend komi mar
duon’g (owacho nyadidek)
(Jokristus koro tero lemb komunio: KOMUNIO MTAKATIFU lemo mar yie,
geno, wichyot, hero kod kwero; Ahulora e nyim Nyasaye….)
(Kwaya wer ka Jadolo chiwo sawo ne jokristus. N’gat madwaro chamo
sawo nyaka go chonge piny)
(Jadolo wacho kochiwo sawo niya:)
J: Ma ringre ruodhwa.
W: Amen.
v.
TIEKO
MISA
(Ban’g chiwo sawo, Jadolo timo lemo niya)
J: A Ruoth Nyasaye ma singone ok kal nono; in ema isekelo luong,
warruok kod duon’g maler mari e piny kokalo kuom timrruok dhano mar Kristo
wuodi. Mi mondo ringre kod rembe ma wanwan’go kawuono okel ber e chunywa, kendo
omi wasik e yori maler. Mondo ka watieko wuodhwa e piny, to wadonj e ngima
mochwere.
(Ji duto koro goyo chonggi piny ka Jadolo timo Liswa mogik. Jadolo
lokore ka n’giyo jokristus, ogwedhogi kod ranyisi msalaba kowacho niya)
J: Hap Nyasaye wuon, hap Nyasaye wuoyi, kod Hap Nyasaye chuny
Mtakatifu obed kodu ndalo duto higni gi higni.
W: Amen.
(Jadolo golo somo mogik e Fanjili Baba Simeo. Ochako niya)
J: Ruodhwa Simeo ne owachonwa niya……
(Kotieko somo to
oomo Duon’g Obedie ne wuon….)
W: Kaka nobet kar kwongo, kendo kawuono, kendo ndalo duto. Higni
gi higni. Amen.
(Dikon somo niya)
D: Koro Jowadwa, Misa maler orumo. Omiyo ajiwou ni mondo upar
weche muwinjo e misa ma kawuono kendo mondo uland wach ruodhwa Simeo Melkio
kuonde duto ma udhiye. Miuru Nyasachwa duon’g kuom timbeu, wecheu kod lembu
mathoth. Lamuru ne piny kod jok mapok on’geyo ruodhwa Simeo Melkio mondo
gin’geye. Nikech ka watiyo maber kendo wamako Puonj ruodhwa, en bende noparwa
kar thowa, kendo enomiwa ngima mochwere.
(Jadolo miyo altar duon’g eka olokore kotaro lwete achiel mondo
ogony jokristus. Owacho niya)
J: Dhi uru misa orumo
W: Nyasaye erokamano
(Ka Jadolo ni kod weche madwaro lando, ji bet piny machwok to winjo
lendo. Wechego ok wuoyie ei Klisia, to ipimogi ban’g ka ji osewuok oko. Ban’g
lendo, ji duto goyo chonggi piny kendo Jadolo tieko lemo niya)
J: Duon’g obedie ne Wuonwa, ne Wuode, ne Chuny Mtakatifu.
W: Kaka nobet kar kwongo, kendo kawuono, kendo ndalo duto, higni
gi higni. Amen.
J. Iparwa ka nyithindi Mama Maria.
O. Mwahero ahinya. Nyakanene pok wawinjo ka ituono n’gat moringo
kuomi. Irite mokwayi. Ikonye modwari, mondo ikwane. Emomiyo ageno kuomi. Aringo
kuomi. Achun’g e nyimi ka akwero marichona. A min Baba Simeo, kik itwona gik
makwayo to winja, ka iyie kod lemona. Amen.
J. Maria manochwe kaonge marach mar kodhi.
O. Ikwanwa wan mwaringo kuomi.
J. Ruodhwa Baba Simeo?
W. Aringo abiro iri ka. Yiena ema okela ka. E anakwo. Yiena ema
nokwoya. Jawarna ka asetieko wuodha e pinyka. Aringo asudo e tiend musalapi
mondo ayud yie makare e nyim ogandani. Un malaike ma joritna, rwakauru gi lewni
ma rochere; yweuru wan’ga gi otamba marachar.
J: Nyasaye Wuonwa yie kodwa
W: Ruoth yie kodwa.
J: Nyasaye wuoyi bi konywa?
W: Ruoth bi ikonywa.
J: Nyasaye Chuny Mtakatifu bi iromnwa?
W: Ruoth bi iromnwa.
J: Duon’g obedie ne Wuonwa, ne Wuode, ne Chuny Mtakatifu.
W: Kaka nobet kar kwongo, kendo kawuono, kendo ndalo duto, higni
gi higni. Amen.
J: Didek Mtakatifu?
W: Ikechwa
J. E Nying Wuon
O. E Nying Wuon, gi Wuoyi, gi Chuny Mtakatifu. Amen
……………END OF SERVICE…………………………

robotstxt: allowed

filter: keep


text:
Tuesday, February 23, 2016
Puonj Simeo Melkio, Jerusalem Amoyo, 7/6/1987
Weche Jesus Gi Wasungu ma Switzerland
2. Wasungu ne openje niya: “Japuonj, wang’ni to idhi puonjo e piny mane?”
3. To Jesus ne odwokogi niya: “Wang’ni adhi e piny moro ma ji ofuwe ma pok ji osome, jopinyno dendgi rotenge. “
4. “To koro pesa moromo bandili ariyogi to adhigo, to bandili an’gwen gi to ukanna uru ka, abiro duogo kawo.”
5. “ To kata ka ok aduogo kawogi, ka uwinjo ni alor e piny moro gi nying moro ni Simeo to ukelna, kata uterne jogago pesago mondo gigednago.”
Simeo Biro Tieko Higni Adi E Piny
6. To msungu moro ne openje ni: “To e piny midhiyeno, idhi tieko higni adi e pinyno?”
7. To nodwoko niya: “Onego atiek higni elufu an’gwen.”
8. Eka msungu moro nopenje kendo niya: “To ma iwacho ni idhi tieko higni elufu an’gwen e pinyno, to donge muma wacho ni piny biro kethore kogik higa elufu ariyo?”
9. Ban’g mano Jesus ne odwoko niya: “Ooh, iparo makare, wiya nende owil. Anachwanyra gi Serikal mar pinyno mondo igi owan’g gi nega gi sum.”
Tho Mar Simeo
10. Ban’ge msungu moro ne ochako openje niya: “Japuonj, in to initho e dwe mar adi?”
11. Jesus nodwoke niya: “Anyalo tho e dwe mar ochiko kata dwe mar auchiel; to bende anyalo medo dwechego ka ahero. To ahinya to nyaka atho e dwe mar ochiko.”
Ochak Jesus ni Got Mawuotho
12. Omiyo jo Switzerland ne ochako Jesus ni “Got ma Wuotho” (The Moving Hill).
13. Weche machongi gi yudore e buge machalo kamagi: “The International Careens of Missions”, “The God Chosen Word”, “The Chapel of Life.”
14. En (bugegi) owuoyo e kaka ibiro nego Jesus gi sum.
15. Owacho (gi wacho) niya, Japuonj nolor kendo e piny, to nolor gi ringrruok maraten’g machalo ogunia.
16. Ringruokne ne luong ni ringrruok ma muofu.
17. Nopuonji ka en e ringrruok ma muofu, to (mana) kuom higni moko mane ochike, eka ban’ge ne nege gi sum.
An’go ma Timore Tok Dok Simeo
18. Ban’g mano, ne lin’g matin (eka) chuny Nyarombo maler nolor ma nochak owuoth kendo; enochak ochok kendo ji mane onege kod ji mane ok onege, kod jok ma remb gi ler mane ok onege.
19. Enowuoth kodgi kanyakla achiel e pinje matindo gi madongo, miere matindo kod madongo be.
20. To tok mano, enochul kuor kuom ji kod piny, ka onego gi masira malich e ndalo ma en owuon ema ochiko.
21. To piny ma chuny Nyarombo nowuogie nobed gi tungni man’geny kod siasa; dala ma chunye nowuogie, lemo nobedie matin.”


text:
Thursday, April 28, 2016
Puonj Simeo Melkio, Zeituni Bardin’g 26/8/1981
Aserawo ka D.C.
1. Oo, oyawore uru uduto? (oyawore). Oyawore uru uduto kendo? (oyawore).
2. A, ero Aserawo ka D.C. To owacho maber ni lemuru alema ma onge siasa moro. To an bende akwere ni onge siasa, lemo kende e mara.
3. Weche moko to ogadho kanyo, ni kia ni usiku ndio mbaya, to kanyo bende ayie-ayieya e wan’ge ni ndiyo, mano kare.
4. To an e koro ka abiro jiwo Fanjili ei usiku, ni nogo-no wan’g obi ogoya-agoya mana e dalana ka.
5. Dala n’gato bende ok iswage gi adhon’g? Bura di loye ni to nade? Dalano en par serikal? Ni ooyo. To kanyo en par jo kanye? Par jo Legion. To Jo Legion gi eki dala gi? Ni ee, in e wuon makosa.
6. To Okola to a onge kuro, emomiyo aa yiene arudha kamano ero; ni ndio, ee. To koro an bende koro ayaro thuoka mana gi pacho ka; obi wan’g to gipuoda; ni ii—ee—an’geyo, a chuo be rom te, mana kamano.
Dhano ok Buoga
7. Oo, abedie uru piny matin mondo anyisu wach ma Nyasaye bende o-ora go matin kidogo.
8. Mago to an ok alam wadwa moro, alamo ruoth kende—Yesu. Dhano to ok buoga; ng’ama buoga en Nyasaye ng’at achiel; ee chik ni mit bas to awinjo.
Chien’g Dokna, Anawuog Gi Manyatta
9. Erokamano nyikwa Adam. Chien’g ma anadhi dala mar, ee Yesu, anadar gi Manyatta kacha-chaa.
10. Gima awinjo achako ajiwo—ni mondo walem matek; lemo kende.
Mach Nitiere e Lwetu Uwegi
11. Nikuop Jesus dwa ketho pinye ni gi mach, to mach nitie e lwetu uwegi; joma on’geyo loso, mach nitie e lwetu uwegi.
12. Ujoma ohero mach ma ji budho godo e ofis jokabwana kagi—a—a opon’go piny. A, ero ugombo mach, to mach ero biro.
13. Owacho maber ni mondo walem-alema mos maber. To walem matek nikech piny polo chiegni. Yor polo diny; yor mach maoktho lach moloyo.
Jaricho Otim Dwache Te
14. To ojiwo ahinya ka onyiso Sheria ni: n’gama on’geyo ni en japiny ni otim dwaro ne tetete. Wiye kik wilgo yawa kata achiel. E kaka awinjo onyisa.
15. To ka in’geyo ni iwendo (e piny) ka wuod wegi kama; in wendo kiny saa kama igoyo bul e liendi; ka in ja Legion to itimo yueyo maokrum e liendi, ni walem; bas koro ing’e chon ni chak chon.
16. Timbe ni duto tetete ma yande itimo kawuono logie (wegi).
17. Kata yande idhako, in gi chuori to imilaya, ihero mana chuo to chuori to in’gogo gi dhogi; ee Nyasaye bende owacho ni tim matek, tim matek nikuop pinyni eni pinyi ok inidar. Kidar to ifuwo. Dhako moweyo chuore goyiem!
18. Dichuo bende mokawo chiege on’gogo ni bwe, ka ng’at ma on’gogo ng’ok ma oya e iye, kik itho. To ne ichandori ikawo chiegi no owadwa; in’giewe ka pod onyako bende iketho ne heshima dalagi; tinde ka orach ni iriembo go. To kik itho; in bende ka itho to wachni, imany mana pondi kuma iriembe ji.
19. Kata in dhako ma ohero chuo to in kod chuori; ee chuo muwuondorugo. Nyako we ketho nyakati (seche) magi nono kayiem. Yie mondo dichuo onyuomi inyuol nyoti gi e ot dipo ka ikwano. Ok ni ma chuori-machuori to ma bende berni, ooyo. We ketho nyakati. Chutho initho idhi e mach maoktho—ibed kuro—ma e gima aluwo ni.
20. Adwa loso katholika, ni kon’go, jok moko dok e kon’go e thurwaka, jok moko bende ohero akwede. Ja akwede, in ja akwede to kik itho, kitho dan’g rach (nikech) piny polo kucho ok en mari, en mar jok mofuwo migweyo gi tielo, misiemo wan’ge gi bunde.
21. (Polo en mar) jok mofuwo misiemo wan’g gi garunge ni lin’g abiro toyo wiyi gi rungu—bas mago jok mofuwo. Olin’g kimia kama panya ni i—nikuop on’geyo mana ni ofuwo e an’go? E kind Oganda.
22. Jobeyo odage te, nyaka jok ma nyiri mabeyo tetete odage duto tete, en ng’ama ofuwo, orach. To piny polo bende okiye—ka otho ni-i, bas, iromone gi dhano kundi, dhano oganda makwar e gima nyocha aneno gi wang’a.
Rwak Michiwo ne Jok Madonjo E Polo
23. Nyapiere otho ka an kama olan’g yuagore (ne) malich mokadho—sauti mar kingele ywak yare tun’g piny nyaka tun’g piny ma ikia ni en cha oywak kure. Kingele! Kingele ywak malit; olan’g ywak maa—mbom, mbom; mbom, mbom; to joma dumo-aduma obani ma bende ok ine (gin) tara gana; to jok ma ineno gi jok ma ok ine bende nitie.
24. Jowadwa, ma emomiyo ayie ni piny polo ni kare ober. Iromo ne jok moran kawan gini gi, taka-taka migweyo kod tielo gi, a jopolo romo ni maber mokadho.
25. To ka in bende diwuor awuora—oo—ka iwuotho to bende to nyaka in’ganjie matin kidogo kama bende. Ok rach, lakini n’ganj-an’ganja ki n’geyo ni pinyni isike—sikie pinyu ka kik idar!
Gik Man E Polo Korgi Simeo
26. Kuma nyocha adarie ni yawa aneno weche duto. Jok moko iyalo to muodo mach gi dhogi.
27. Jaduon’g moro nitie, ume bor, ume bor ma nyaka nene pok aneno n’gama ume okadho alama, (to) ti nowan’g ma ume chalo mana—sijui—bende onge gima dan’g apime go! Odhanjore kama to kendo odhi ni-i, odwa chalo ka um nguruwe be, to wan’ge othanyore ka wan’g bim. To mach to omuodo mana gi dhoge; koke be oyombore ma lwete maeni, kar okobo.
28. Emomiyo nyithindwa, jok matek duto, kik udhaw e pinywa ka, ka udhaw to ufuwo.
Weuru Juok kod Kuo
29. To jakuo mon’geyo gumbo ni—ii gi pesa wadgi, pesa ikiyo mana, mana ka dhako goyo mbaka gi chuore e ot, koro e ka ilidho moos idhi yawo rangach, n’ge malon’go ni in bende ti atiya tijini e pinyni ma kik idar.
30. Jakuo mon’geyo gumbo gi dhok to gi tonge, to gi runge, aneno kaka gigumbo e mach. Dhian’g ochuo bund iye to korekodhigo ni—ii to oyuogore. Dhian’g to yuayo go hurrr; dhian’g yuaye gondra---aneno gi wang’a rando kama—a.
31. Dhako ma jajuok mon’ge himo nyathi dhako wadgi gi juok; moro bende to dhakoni iye wan’g to okawo gimoro odino (ogoyo) godo nyathi dhako wadgi ni bip, a—i—he, kik itho, ka itho to kare Nyasaye ofuwo, ofuwo ka Ondeto. Kik itho nikuop in janek! To nyathino otho, tho ma raracha, tho manende nyathino kia, chakre okinyi koro nyathi go mana ni e—e gi nyingi, isenege, orom kodi. Piny polo bende ok ininyon kata dichiel, onge! Ma e gima awinjo gi ita kabisa—ok ininyon dala ka ruoth, ka Yesu!
Kik Uwe Lemo Nikech Sombu Kata Timbe Piny
32. Ka owachnu ni mondo ukaw kalatas mar somo, kaw uru akawa. To ka giwacho ni kik ulem to kwergiuru ni somo to wasomo to lemo bende wayie.
33. To in bende lem, kidagi lemo to item isikie pinyni!
34. Ka jo pinyni okwer ni kon’go rach, adier chutho kong’o rach. Ka okweri ni kik ichodi, in bende yie kik ichodi.
35. Ka jo pinyni owacho niya, kik iriambi, in be kik iriambi adieri. To ka giwacho ni riambi, kwergi; bende ka giwacho ni chodi, kwergi. Wachni jokocha okwera kamano!
36. Ka giwacho ni kik ilem otieno, kwer niya, adhi lemo ma karachni to wan’g aneni mana gi bunde—ibi inega mondo aweni pinyni eni, pinyni pinyi an abaro adhi e polo. Ee, mano kende e kaka onyisa.
37. Haya jok ma oluor duto tetete ochak chon oaye-aaya wa. Anto ok aluor, an pinyni ang’iewo gi remo.